1. Να βρείτε τις τελικές και αιτιολογικές προτάσεις . να υπογραμμίσετε το σύνδεσμο με τον οποίο εισάγονται και να βρείτε τη συντακτική τους λειτουργία

α. Πήγα σινεμά, για να μην τον δυσαρεστήσω.

β. Καταστράφηκαν οι καλλιέργειες, αφού δεν έχει βρέξει για μήνες.

γ. Μια και ήρθες, κάτσε να φάμε και να πιούμε και να θυμηθούμε τα παλιά.

δ. Μου φαίνεται ότι χάρηκες που δε θα ‘ρθει ο καθηγητής σου.

ε. Δεν ήξερα πού έχεις το βιβλίο να σου το δώσω.

στ. Έφυγε βιαστικά να προλάβει την πτήση.

ζ. Επειδή μ’ αγαπάς, τα φτερά ξαναράβω στους ώμους.

η. Ας μείνουμε σπίτι μιας και βρέχει .

2. Να διακρίνετε ποιες από τις παρακάτω προτάσεις που εισάγονται με το να είναι τελικές και ποιες βουλητικές.

α. Ήθελα να ανοίξει η γη να με καταπιεί.

β. Αποφάσισε να σπουδάσει στο Λονδίνο.

γ. Θέλω να πάω διακοπές

δ. Θα πάρω τους δρόμους να τον βρω..

ε. Δεν πρέπει να πίνεις τόσο πολύ.

στ. Ξύπνησα να πάω σχολείο αλλά δεν κατάφερα να σηκωθώ από το κρεβάτι.

ζ. Ο δάσκαλος έδωσε εντολή να σταματήσουν τον καυγά.

η. Έχω αποφασίσει να μείνω απόψε εδώ.

θ. έχει σκοπό να πραγματοποιήσει τα όνειρά του.

ι. Σε κάλεσα στο γραφείο μου να σε ενημερώσω για τα γεγονότα.